लंदन, जेएनएन। नॉटिंघम टेस्ट में इंग्लैंड की पहली पारी 161 रन पर ढेर हो गई। इसकी सबसे बड़ी वजह रही भारतीय ऑलराउंडर हार्दिक पांड्या। पांड्या ने इंग्लैंड के बल्लेबाज़ों को छकाते हुए पांच विकेट हासिल किए। ये उनके टेस्ट करियर का पहला फाइव विकेट हॉल भी रहा। खास बात ये है कि पांड्या ने पहली बार अंतरराष्ट्रीय क्रिकेट में पांच विकेट हासिल किए वो भी इंग्लैंड के खिलाफ उनके ही घर में। टेस्ट क्रिकेट में पांच विकेट लेने के बाद पूर्व भारतीय कप्ताव कपिल देव से अपनी तुलना को लेकर कहा कि वो उनसे अपनी तुलना नहीं करना चाहते।